Lav et referat af nedenstående tekst:

Tekst:
Helikopteren bliver udstationeret på flyvepladsen i Karup og skal deles med Region Midtjylland. Den er bemandet døgnet rundt og skal især give borgerne i yderområderne den samme adgang til avanceret lægebehandling, som folk i byerne har. - Vores nye helikopter kan vi bruge til at lave det samme, som lægebilerne har lavet i 10-15 år. Det er et supplement, så borgerne i yderområderne kan få samme tilbud som patienterne i storbyerne har fået, fortæller den lægefaglige chef for lægehelikopteren, Lars Knudsen til TV2/Nord. I Norge har man haft lægehelikoptere i mange år. Og det meste af mandskabet har også arbejdet i Norge. - Vi skal forsøge at gøre tjenesten så lig den, vi har i Norge, som overhovedet muligt, siger den norske helikopterpilot, Thor Jarle Havde. Når først den tyske Eurokopter 135 er i luften, kan den flyve 300 km i timen. Så en tur fra Sygehus Vendsyssel i Hjørring til den nybyggede landingsplads i Aalborg lige syd for Egholm tager ikke mere end ti minutter. Og den "patient", der var indskrevet for pressens skyld, havde en god tur. - Jeg lå godt spændt fast. Der var ikke meget plads, men der er selvfølgelig den plads, der skal være, sagde sygeplejerske og "patient" Christina Stokbro efter prøveflyvningen.

Referat:
Nordjyllands nye lægehelikopter landede i dag i landsdelen for første gang. Foreløbig kun til ære for pressen, men allerede fra på onsdag er helikopteren en del af det faste beredskab.